WEDSTRYD: 2012/2013 Bruidspaar van die jaar!
JY LEES NOU WEDSTRYD: 2012/2013 Bruidspaar van die jaar!
SARIE BRUID soek weer die sprankelendste ?bruidspaar van die jaar. Dis nóú jul kans as julle op of ná 1 Februarie 2012 en voor 28 Februarie 2013 trou. Daar is fantastiese pryse op die spel!
Let wel: Jy hoef nie meer die vraag te beantwoord nie.
2. Hou ook 3 foto's gereed
Hou wittebrood in die paradys. Die Le Touessrok-hotel aan die ooskus van Mauritius is soos 'n Mediterreense dorpie uitgelê en is een van die romantiesste bestemmings denkbaar. Hier wink 'n wit, songebaaide strand, die asuurblou Indiese Oseaan, en tropiese sonsondergange. Geniet tot sononder verversings op die strand, 'n wêreldklas-gholfbaan, spa, fiksheidsentrum, skubaduik en diepsee ?hengel. Dié eilandvakansie van World Leisure Holidays is R61 000 werd.
* Julle benodig paspoorte wat 6 maande ná jul terugkoms in Suid-Afrika nog geldig sal wees.
* Die prys is geldig van 1 Maart 2013 tot ?1 Maart 2014.
* Verblyf is onderhewig aan beskikbaarheid, kan nie oorgedra word nie en is nie vir kontant omruilbaar nie.
Elie Saab, ontwerper van asemrowende rokke, toor ook met geur. Hy bewaarheid die universele kindertyddroom om 'n prinses onder vroue te wees – hetsy om ?'n beeldskone bruid of die godin by 'n gala-geleentheid te wees, of om op die rooi tapyt te skitter. ?Die wenbruid kry 'n geskenkpak verruklike geur ter waarde van R3 540.
Of jy die dag met 'n vrugte-smoo?thie afskop of koffie en roosterbrood verkies – met dié stylvolle broodrooster, ketel en versapper in Breville se Ikon-reeks sal jy nie 'n voet in die kombuis verkeerd sit nie. @home, die eksklusiewe verskaffers van dié gesogte Australiese handels?naam, skenk dié driestuk ter waarde van R3 780.
Jou droom van 'n eksklusiewe troupand met unieke ontwerpdetail word bewaarheid met 'n pragtige ring van Arthur Kaplan Jewellers. Dié juwelier verstaan dat 'n troupand 'n simbool van liefde en 'n lewenslange verbintenis tussen twee geliefdes is. Die wenbruid kry 'n manjifieke diamantring van haar keuse ter waarde van R7 500. Elke beto-?werende Arthur Kaplan-ontwerp is geïnspireer deur die estetiese kombinasie van klassieke prag en verfynde gesofistikeerdheid.
Stylvoller as 'n Michel Herbelin-horlosie kry jy nie. Vir die wenbruid is daar 'n kabelhorlosie van vlekvrye staal met 'n perlemoen-?wyserplaat en handgesette stene ter waarde van R6 750. Michel Herbelin-horlosies het hul oorsprong in Charquemont op die grens van Frankryk en Switserland. Horlosies word geslagte lank al sorgvuldig volgens die hoogste standaarde vervaardig en versinnebeeld Franse elegansie en innoverende Switserse tegnologie. Skakel ?011 448 2210 of besoek ?www.luxco.co.za.